Document ID: 31989R1543

*****
ΚΑΝΟΝΙΣΜΟΣ (ΕΟΚ) αριθ. 1543/89 ΤΗΣ ΕΠΙΤΡΟΠΗΣ
της 2ας Ιουνίου 1989
για την ένατη τροποποίηση του κανονισμού (ΕΟΚ) αριθ. 3800/81 περί της κατατάξεως των ποικιλιών αμπέλου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 822/87 του Συμβουλίου της 16ης Μαρτίου 1987 για την κοινή οργάνωση της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΟΚ) αριθ. 1236/89 (2), και ιδίως το άρθρο 13 παράγραφος 5,
Εκτιμώντας:
ότι η κατάταξη των ποικιλιών της αμπέλου που μπορούν να καλλιεργούνται στην Κοινότητα έχει θεσπιστεί με τον κανονισμό (ΕΟΚ) αριθ. 3800/81 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 276/89 (4)·
ότι, από την εξέταση της καλλιεργητικής συμπεριφοράς της ποικιλίας του υποκειμένου εμβολιασμού (Binova) συνάγεται ότι είναι ικανοποιητική η καλλιεργητική συμπεριφορά σε ορισμένες διοικητικές ενότητες της Γερμανίας· ότι μπορεί, επομένως, να συμπεριληφθεί η ποικιλία στον κατάλογο των συνιστώμενων ποικιλιών υποκειμένων εμβολιασμού στις εν λόγω διοικητικές ενότητες·
ότι δεν είναι ικανοποιητική η καλλιεργητική συμπεριφορά ορισμένων ποικιλιών αμπέλου οινοποιήσιμων σταφυλιών που περιλαμβάνονται επί πέντε έτη τουλάχιστον στην κατηγορία των προσωρινά επιτρεπόμενων ποικιλιών για ορισμένες γαλλικές διοικητικές ενότητες· ότι πρέπει, επομένως, να διαγραφεί η ποικιλία του άρθρου 11 παράγραφος 4 τέταρτη περίπτωση του κανονισμού (ΕΟΚ) αριθ. 347/79 του Συμβουλίου (5), όπως τροποποιήθηκε τελευταία από τον κανονισμό (ΕΟΚ) αριθ. 3805/85 (6)·
ότι ενδείκνυται να συμπληρωθεί η κατάταξη των ποικιλιών αμπέλου οινοποιήσιμων σταφυλιών προσθέτοντας, μεταξύ των συνιστώμενων ποικιλιών για ορισμένες γαλλικές και ιταλικές δοικητικές ενότητες, ορισμένες ποικιλίες που έχουν καταχωρηθεί, τουλάχιστον επί πέντε έτη, στην κατάταξη για μια άμεσα γειτονική διοικητική ενότητα και που πληρούν τον όρο που θέτει το άρθρο 11 παράγραφος 1 στοιχείο α) πρώτη περίπτωση του κανονισμού (ΕΟΚ) αριθ. 347/79·
ότι πρέπει, με την ευκαιρία αυτή, να διορθωθούν ορισμένα λάθη τεχνικής φύσης που έχουν γίνει στο παράρτημα του κανονισμού (ΕΟΚ) αριθ. 3800/81·
ότι η καλλιεργητική συμπεριφορά ορισμένων ποικιλιών αμπέλου με οινοποιήσιμα σταφύλια θεωρείται ικανοποιητική μετά από εξέταση, σύμφωνα με τον κανονισμό (ΕΟΚ) αριθ. 2314/72 της Επιτροπής (7), όπως τροποποιήθηκε από τον κανονισμό (ΕΟΚ) αριθ. 3296/80 (8), για ορισμένες ισπανικές και ιταλικές διοικητικές ενότητες· ότι πρέπει, για τις ίδιες αυτές διοικητικές ενότητες, να καταταχθούν οι ποικιλίες αμπέλου με οινοποιήσιμα σταφύλια στην κατηγορία των επιτρεπομένων ποικιλιών σύμφωνα με το άρθρο 11 παράγραφος 1 στοιχείο β) του κανονισμού (ΕΟΚ) αριθ. 347/79·
ότι θεωρείται ικανοποιητική η καλλιεργητική συμπεριφορά ορισμένων ποικιλιών σταφιδοποιίας που εμφαίνονται επί πέντε έτη τουλάχιστον στην κατηγορία των προσωρινά επιτρεπομένων ποικιλιών για ορισμένες ιταλικές διοικητικές ενότητες· ότι πρέπει, επομένως, να ταξινομηθούν οι ποικιλίες αυτές οριστικά μεταξύ των συνιστωμένων ποικιλιών αμπέλου για τις ίδιες διοικητικές ενότητες, σύμφωνα με τις διατάξεις του άρθρου 11 παράγραφος 4 του κανονισμού (ΕΟΚ) αριθ. 347/79·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οίνων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα του κανονισμού (ΕΟΚ) αριθ. 3800/81 τροποποιείται σύμφωνα με το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 2 Ιουνίου 1989.

Labels: 3
5
6